# Академик (Свищов)

### от Уикипедия, свободната енциклопедия

Академик (Свищов)
Име на отбор | Академик (Свищов)
Прозвище | "студентите"
Основан | 1949
Стадион | „Академик“
Капацитет | 13 500
Президент | Георги Манзаров
Старши треньор | Тодор Борисов
Първенство | Северозападна "В" група
2006/07 |

Домакин

Гост

Академик от град Свищов е футболен клуб, oснован на 10 ноември 1949 г. Наследник на "Славия", "Благой Копчев" и "Строител". Играе мачовете си на стадион "Академик" (13 500 седящи места). Основните цветове на клуба са синьо и бяло.

## [редактиране] История

10 ноември 1949 г. е паметна дата за свищовският футбол. Тогава в първа аудитория на СА "Д. А. Ценов" в резултат на решение на общото събрание се ражда студентското спортно дружество "Академик". Футболът в града, разбира се, не започва съществуването си от този момент. Организирано тази игра е присъствала на свищовска земя още преди войната, когато през различни периоди са се изявявали местните "Славия" и особено "ген. Благой Копчев". Академик се явявя логичен наследник на тези спортни традиции, но за разлика от редица никому неизвестни села и паланки, които гордо афишират учудващо дълголетие в тази област, местният тим приема за своя рожденна година сравнително скромната 1949 г. Първи председател на дружеството, в което се включва като основна секция и футбола е проф. Велислав Гаврийски. Освен "Академик" по това време в Свищов съществуват още три футболни тима, най-изявеният от които е "Строител". За попълване на състава на Северозападната "Б" група, една от петте 2-ри дивизии на България по това време се провежда турнир за определяне на свищовския представител в нея, в който "Строител" надделява с 1:0, но вследствие на администранивни реорганизации в групата са включени и двата отбора и Свищов за известно време става един от малкото градове в страната с два представителя в "Б" дивизиите.

През 1957 настъпва нова голяма реорганизация на спорта в града, в резултат на която всички футболни дружества се обединяват под знамето на флагмана "Академик". Следват успешни сезони във Втория ешелон, като отборът се утвърждава като един от най-силните тимове там, с който всички останали трябва да се съобразяват. На няколко пъти "студентите" са на крачка от постигането на мечтата свищовският тим да се нареди сред най-големите футболни майстори в България.

Моментът за атака настъпва през сезона 1975/76, въпреки че съперник за първото даващо промоция място в Северната "Б" РФГ е силният състав на "Етър" ВТ. Всичко обаче е в полза на фаворитизираният от "отговорни фактори" отбор на окръжния център. На "Академик" е нужна само победа в последния мач и то като гост срещу "Ангел Кънчев" (Трявна). Истинска истерия обхваща Свищов, в деня на славата - 5 юни хиляди свищовлии с всякакви възможни превозни средства се отправят към Трявна изпълнени с надежда. БДЖ се принуждава да композира специален влак на локомотива на който е закачен огромен транспарант с надпис "сега или никога"...

Студентите категорично надиграват съперника си и печелят с класическото 0:3, обезмисляйки домакинският успех на "Етър". На връщане върволицата от автомобили се проточва по думите на очевидци "от Балкана до Дунав". Търновските катаджии този ден са особено стриктни и почти всеки щастливец видял наживо успеха на "Академик" отнася фиш със солена глоба. Играчите са посрещнати като герои, а нощта на 5 срещу 6 юни е една от малкото, която никой в града няма да забрави. През лятната пауза в резултат на усилената дейност на доброволци от целия град е изграден сегашният стадион "Академик" - нали на него вече ще се играят срещи от "А" група! Студентите се справят добре в елита и завършват сезона в уникален двубой с "Левски-Спартак" Сф (0:0) в мач привлякъл невероятните 36 000 /населението на Свищов тогава е било не повече от 30 000/. През сезона 1977/78 синьо-белите правят фантастичен марш в турнира за Купата на Съветската армия, който завършва с драматична загуба с 2:0 след продължения от "Марек" (Ст. Димитров) на полуфинала. По-късно "Марек" печели и купата надделявайки над ЦСКА. За съжаление въпреки добрите резултати в турнира за купата, "Академик" няма сили да се задържи сред най-добрите в България и отново отпада в "Б" група. Няколко години по-късно обаче отново няма кой да спре свищовските футболисти по пътя им към върха - в домакински мач срещу борещия се за оставане "Вихрен" (Сандански) студентите "стратегически" завършват 1:1 и подпечатват майсторските визи. Следва най-добрия сезон на "Академик" в елита увенчан с 11-то място. Всички очаквания са за още по-успешно продължение и то наистина е на път да се осъществи, ако не се намесват интересите на по-големите в Българския футбол. Целият сезон отборът играе стабилно и в последният кръг за да осигури оставането си сред майсторите му е нужна победа срещу осигурилият си оставането и не играещ за нищо "Ботев" Враца. При победа на "Академик" обаче потърпевш се оказва изялият разгромен бой и в Свищов и в Плевен тим на "Спартак" Пл. Свищов е малък град, на гърба на който живеят околните окръжни центрове - Русе, Плевен, Велико Търново. След спуснато партийно поръчение от съответните другари мача завършва 1:1 и честта на Плевен е спасена - нищо че "Спартак" отпада още следващия сезон... Синьо-белите отново редят силни сезони в "Б" група, винаги класирайки се на челни позиции. През сезона 1990/91 на студентите не достига... 1 гол! Втори, трети и четвърти са съответно "Добруджа", "Академик" и "Доростол" с еднакъв точков актив. Свищовлии побеждават във Враца с 2:5 но "Добруджа" излиза по-хитра и печели надпреварата. Следващата година обаче спорът трябва да се разреши в пряк двубой като този път мача е на свищовски терен а противник неособено силния "Хасково", който прави подозрително силен пролетен полусезон (за сведения есента "Академик" ги побеждава в Хасково с 1:2). Градът отново е изпълнен с очакване. Изненадващо няколко дни преди мача в разрез с всички правилници и наредби "Хасково" картотекира взетите под наем за 1 мач трима състезатели на "Хебър" Пз. Протестите на свищовската футболна общественост остават глас в пустиня - и тримата започват като титуляри за "Хасково". Оказва се че мафиотът-бос на гостите Йордан Кичеков си е направил тройна подсигуровка - през първото полувреме съдията отменя чист гол на студентите, а в края на мача защитник на "Академик" "подарява" топката на един от наемниците - Кирил Василев и той бележи. Мони Кръстев в ответната атака изравнява, но за повече няма време - 1:1.

## [редактиране] Успехи

- 11 място в "А" група през 1985/86
- 4 участия в "А" група през 1976/77; 1977/78; 1985/86; 1986/87 - Общо 120 мача, 36 победи, 26 равенства, 58 загуби, г.р. 136:195
- Полуфиналист за Купата на Съветската армия през 1977/78

## [редактиране] Изявени футболисти

- Симеон Кръстев
- Тодор Борисов
- Валентин Михов
- Никола Москов
- Евгени Маринов
- Венцислав Филипов
- Станимир Стойнев
- Йордан Николов
- Ботьо Ботев
- Виктор Михайлов
- Живко Атанасов
- Румен Босилков
- Спас Урумов
- Петър Кънчев
- Бранимир Матеев
- Валентин Игнатов
- Юлиян Манзаров
- Цанко Цветанов
- Илиян Киряков
- Сашо Ангелов
- Борис Стайков
- Иван Хайдарлиев
- Йордан Линков

## [редактиране] Външни препратки

- Официален сайт на Академик (Свищов)
- Фен сайт на Академик (Свищов)
- Официален сайт на СТД Академик (Свищов)
- Български клубове - Академик (Свищов)

Взето от „http://bg.wikipedia.org../../../%D0%B0/%D0%BA/%D0%B0/%D0%90%D0%BA%D0%B0%D0%B4%D0%B5%D0%BC%D0%B8%D0%BA_%28%D0%A1%D0%B2%D0%B8%D1%89%D0%BE%D0%B2%29_8d1c.html“.

Категории: Български футболни отбори

##### Views

- Статия
- Беседа
- Текуща версия

##### Търсене